

 LĒMUMS

Ādažos, Ādažu novadā

2025. gada 27. februārī **Nr.** **64**

**Par zemes ierīcības projekta apstiprināšanu zemes vienībās Vējupes ielā 13 un Vējupes ielā 15, Ādažos**

Ādažu novada pašvaldības dome izskatīja sabiedrības ar ierobežotu atbildību “Rīgas mērnieku birojs” (reģistrācijas Nr. 40203117869, juridiskā adrese: Biķernieku iela 11-12, Rīga, LV-1039; e- pasts: info@rmb.lv) sertificēta zemes ierīkotāja Ivara Ikaunieka (sertifikāta Nr. CA0023) 16.01.2025. iesniegumu (reģistrēts 16.01.2025. ar Nr. ĀNP/1-11-1/25/376) ar lūgumu apstiprināt zemes ierīcības projektu nekustamā īpašuma “Madaras” (kadastra Nr.8044 008 0232) sastāvā esošās zemes vienības Vējupes ielā 13, Ādažos, Ādažu novadā ar kadastra apzīmējumu 80440080232 un nekustamā īpašuma “Ievziedi” (kadastra Nr.8044 008 0019) sastāvā esošās zemes vienības Vējupes ielā 15, Ādažos, Ādažu novadā ar kadastra apzīmējumu 80440080019 robežu pārkārtošanai, kā arī piešķirt adreses un nekustamā īpašuma lietošanas mērķus projektētajām zemes vienībām.

Izvērtējot ar iesniegumu saistītos apstākļus, tika konstatēts:

1. Ādažu novada pašvaldības dome 24.10.2024. pieņēma lēmumu Nr.411 “Par zemes ierīcības projekta uzsākšanu zemes vienībās Vējupes ielā 13 un Vējupes ielā 15, Ādažos”, ar kuru tika atļauts izstrādāt zemes ierīcības projektu zemes vienībai Vējupes ielā 13, Ādažos, Ādažu nov., ar kadastra apzīmējumu 80440080232 un zemes vienībai Vējupes ielā 15, Ādažos, Ādažu nov., ar kadastra apzīmējumu 80440080019, ar mērķi pamatot zemes vienības robežu pārkārtošanu.
2. Atbilstoši Nekustamā īpašuma valsts kadastra informācijas sistēmas datiem:
	1. zemes vienībai Vējupes ielā 13, Ādažos, Ādažu nov., ar kadastra apzīmējumu 80440080232, 0.1679 ha platībā noteikts nekustamā īpašuma lietošanas mērķis - Individuālo dzīvojamo māju apbūve, kods 0601;
	2. zemes vienībai Vējupes ielā 15, Ādažos, Ādažu nov., ar kadastra apzīmējumu 80440080019, 0.1680 ha platībā noteikts nekustamā īpašuma lietošanas mērķis - Individuālo dzīvojamo māju apbūve, kods 0601.
3. Saskaņā ar Ādažu novada teritorijas plānojumu zemes vienība ar kadastra apzīmējumu 80440080232 un zemes vienība ar kadastra apzīmējumu 80440080019 atrodas Savrupmāju apbūves teritorijā (DzS), līdz ar to zemes vienībās spēkā esošais nekustamā īpašuma lietošanas mērķis pēc būtības atbilst funkcionālās zonas lietošanas mērķim.
4. Nav nepieciešama zemes ierīcības projekta pilnveidošana vai noraidīšana.
5. Pašvaldību likuma 4.panta pirmās daļas 15. punkts un 10.panta pirmās daļas 21.punkts, noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

1. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
2. Zemes ierīcības likuma 19.pants noteic, ka zemes ierīcības projektu un tā grozījumus apstiprina vietējā pašvaldība, izdodot administratīvo aktu.
3. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 26.punkts noteic, ka pēc projekta saņemšanas apstiprināšanai vietējā pašvaldība izdod administratīvo aktu par projekta apstiprināšanu vai noraidīšanu, norādot vai pielikumā pievienojot informāciju par tās zemes vienības kadastra apzīmējumu, kurai izstrādāts projekts, un projekta grafiskās daļas rekvizītus (attiecīgā zemes ierīkotāja vārdu, uzvārdu, datumu un laiku, kad tas minēto dokumentu ir parakstījis) vai projekta grafiskās daļas kopiju.
4. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 28.punkts noteic, ka, ja projektu apstiprina, vietējā pašvaldība pieņem uz projektētajām zemes vienībām attiecināmus lēmumus, tostarp lēmumu par: adreses piešķiršanu, ja pēc zemes ierīcības darbiem paredzēts izveidot jaunu adresācijas objektu; nekustamā īpašuma lietošanas mērķu noteikšanu vai maiņu.
5. **Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 19.1.punkts noteic,** ka lietošanas mērķu maiņu neierosina, bet Valsts zemes dienests kadastra informācijas sistēmā aktualizē lietošanas mērķiem piekrītošās zemes platības, ja zemes vienībai ar vienu lietošanas mērķi pievieno zemes vienību vai daļu no blakus esošas zemes vienības ar tādu pašu lietošanas mērķi.
6. Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 21.11.punkts noteic, ka lietošanas mērķa maiņu var neveikt, ja spēkā esošais lietošanas mērķis pēc būtības atbilst funkcionālās zonas lietošanas mērķim.
7. Ministru kabineta 29.06.2021. noteikumu Nr.455 „Adresācijas noteikumi” 9.punkts noteic, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, un mainīt, tai skaitā precizēt adreses pieraksta formu, vai likvidēt piešķirto adresi, ja tā neatbilst šo noteikumu prasībām.
8. Atbilstoši Valsts zemes dienesta Adrešu reģistra departamenta ieteikumiem, lemjot par adrešu saglabāšanu adresācijas objektiem, ir lietderīgi vienlaikus izvērtēt un likvidēt, kur nepieciešams, arī īpašumu nosaukumus, lai neveidotos situācija, kad īpašuma nosaukums atšķiras no adreses.

Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Teritorijas attīstības plānošanas likuma 12.panta trešo daļu, Zemes ierīcības likuma 19.pantu, Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 26. un 28.punktu, **Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 19.1.punktu un** 21.11.punktu, Ministru kabineta 29.06.2021. noteikumu Nr.455 „Adresācijas noteikumi” 9.punktu, kā arī ņemot vērā domes Attīstības komitejas 12.02.2025. atzinumu, Ādažu novada pašvaldības dome

**NOLEMJ:**

1. Apstiprināt sertificēta zemes ierīkotāja Ivara Ikaunieka (sertifikāta Nr. CA0023) izstrādāto zemes ierīcības projektu nekustamā īpašuma “Madaras” (kadastra Nr.8044 008 0232) sastāvā esošās zemes vienības Vējupes ielā 13, Ādažos, Ādažu nov., ar kadastra apzīmējumu 80440080232 un nekustamā īpašuma “Ievziedi” (kadastra Nr.8044 008 0019) sastāvā esošās zemes vienības Vējupes ielā 15, Ādažos, Ādažu nov., ar kadastra apzīmējumu 80440090019 robežu pārkārtošanai.
2. Saglabāt adreses adresācijas objektiem, saskaņā ar sarakstu:

|  |  |  |  |  |  |
| --- | --- | --- | --- | --- | --- |
| Veiktā darbība | Adresācijas objekts | Adresācijas objekta kadastra apzīmējums | Adresācijas objekta esošā adrese | Adresācijas objekta kods adrešu klasifikatorā | Adresācijas objekta jaunā adrese |
| 1 | 2 | 3 | 4 | 5 | 6 |
| Saglabāšana | Apbūvei paredzēta zemes vienība | 80440080232 | Vējupes iela 13, Ādaži, Ādažu nov., LV-2164 | [103129866](https://www.kadastrs.lv/varis/101302695?type=house) | Vējupes iela 13, Ādaži, Ādažu nov., LV-2164 |
| Saglabāšana  | Apbūvei paredzēta zemes vienība | 80440080019 | Vējupes iela 15, Ādaži, Ādažu nov., LV-2164 | [103124832](https://www.kadastrs.lv/varis/101302695?type=house) | Vējupes iela 15, Ādaži, Ādažu nov., LV-2164. |

1. Likvidēt īpašumu nosaukumus – nosaukumu “Madaras” īpašumam ar kadastra numuru 80440080232 un nosaukumu “Ievziedi” īpašumam ar kadastra numuru 80440080019.
2. Pašvaldības Centrālās pārvaldes Administratīvajai nodaļai lēmumu nosūtīt Valsts zemes dienestam uz e-adresi un adresācijas objektu īpašniekam.
3. Lēmuma izpildes kontroli veikt pašvaldības izpilddirektora vietniecei.
4. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā: Zemes ierīcības projekta grafiskā daļa uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU